Jesualdo Ferreira

Jesualdo Ferreira (s. 24. toukokuuta 1946) on portugalilainen jalkapallovalmentaja. Maaliskuusta 2022 lähtien hän on toiminut Zamalekin päävalmentajana.

Ura

Ferreira aloitti valmennusuransa 1980-luvun alussa pienten portugalilaisseurojen UD Rio Maiorin ja SCU Torreensen päävalmentajana. Kaudella 1984/85 hän debytoi pääsarjassa nousijajoukkue Académica de Coimbran päävalmentajana ja luotsasikin seuran hienosti seitsemänneksi. Toinen kausi toi pääsarjassa kymmenennen sijan. Tämän jälkeen Ferreira palasi Torreenseen, jota valmensi neljän vuoden ajan. Kaudeksi 1990/91 hän palasi jälleen pääsarjaan CF Estrela da Amadoran päävalmentajana, mutta seura putosi kauden jälkeen liigasta. Ferreira jatkoi päävalmentajana seuraavalla kaudella, mutta tulokset jäivät kehnoiksi ja Ferreira sai potkut.

Hän toimi 1990-luvun alussa Portugalin maajoukkueen apuvalmentajana ja palasi päävalmentajaksi 1995 marokkolaisseura FAR Rabatissa. Pesti jäi yhden kauden mittaiseksi ja 1996 Ferreira siirtyi Portugalin alle 21-vuotiaiden maajoukkuevalmentajaksi. Hänen johdollaan maan nuoret kuitenkin karsiutuivat EM-kisoista sekä 1998 että 2000.

Kaudeksi 2000/01 Ferreira palasi jälleen Portugalin liigaan ja johdatti FC Alvercan hienosti sijalle 11. Hyvän kauden jälkeen hän nousi ensimmäistä kertaa urallaan suurseuran valmentajaksi, kun SL Benfica palkkasi hänet. Debyyttikausi Benficassa toi liigassa neljännen sijan. Kausi 2002/03 alkoi kuitenkin varsin kehnosti ja Ferreira sai potkut marraskuussa 2002 seuran pudottua Portugalin cupista kolmosdivisioonassa pelanneelle Gondomarille.Benfica fire Ferreira

Ferreira palasi valmennustehtäviin huhtikuussa 2003 Sporting Clube de Bragan päävalmentajana.Braga go for Ferreira Ferreiran johdolla Braga nousi tosissaan taistelemaan jopa mestaruudesta maan suurseuroja vastaan sijoittuen 2003/04 jo viidenneksi. Kausi 2004/05 sujui vieläkin paremmin ja Braga jäi lopulta neljänneksi häviten mestari Benficalle vain seitsemän pistettä. Ferreira päätti pestinsä Bragassa kauden 2005/06 neljänteen sijaan.

Bragasta lähtönsä jälkeen Ferreira teki sopimuksen Boavistan kanssa, mutta jätti seuran elokuussa 2006 ennen kuin ennätti valmentaa seuraa yhdessäkään ottelussa. Hän siirtyi tuoreen mestarin FC Porton peräsimeen.Ferreira stands down at Boavista Ferreiran johdolla Portugalin tähtijoukkue Dragões juhli kolme perättäistä maan mestaruutta vuosina 2007–2009. Kolmen perättäisen mestaruuden myötä Ferreirasta tuli ensimmäinen portugalilaisvalmentaja, joka on kyennyt temppuun. Kaudella 2008/09 seura menestyi hyvin myös Mestarien liigassa pudoten puolivälierissä puolustavalle mestarille Manchester Unitedille. Kesäkuun alussa 2009 Ferreira jatkoi sopimustaan Porton kanssa vuoteen 2011.Jesualdo Ferreira verlängert Kausi 2009/10 ei kuitenkaan sujunut toivotulla tavalla ja Porto jäi kolmanneksi. Kauden jälkeen Ferreira sai potkut tehtävistään.Porto sack coach Jesualdo Ferreira

Kesäkuussa 2010 Ferreira siirtyi espanjalaisen Málagan päävalmentajaksi. Pesti on hänen uransa toinen Portugalin ulkopuolella.Malaga To Name Jesualdo Ferreira As Coach Ferreiran pesti Málagassa päättyi kuitenkin lyhyeen, sillä hän ehti valmentaa joukkuetta vain yhdeksän sarjakierroksen ajan ja 2. marraskuuta 2010 hän sai potkut joukkueen huonon menestyksen takia.El Málaga destituye a Ferreira Marca. Viitattu 2.11.2010.

Ferreiran ei tarvinnut olla kauan työttömänä, sillä kreikkalaisseura Panathinaikos FC palkkasi hänet päävalmentajakseen 20. marraskuuta puolitoistavuotisella sopimuksella.Ferreira named Panathinaikos coach  FIFA. Viitattu 21.11.2010. Ferreiran johdolla Panathinaikos sijoittui hopealle Kreikan Superliigassa sekä kaudella 2010/11 että 2011/12. Tulokset tyydyttivät seurajohtoa ja kesäkuussa 2012 portugalilaisluotsi palkittiin kaksivuotisella jatkosopimuksella.Ferreira jusqu'en 2014 Ferreira ei kuitenkaan valmentanut Panathinaikosia sopimuskautensa loppuun, sillä syyskauden 2012 tulokset eivät tyydyttäneet seurajohtoa ja Ferreira sai potkut marraskuun lopussa.Panathinaikos fires coach Ferreira for bad results

Tammikuussa 2013 Ferreirasta tuli Portugalin liigan hännille juuttuneen Sporting Lissabonin päävalmentaja.Ferreira übernimmt komplett bei Sporting Ferreira luotsasi Sportingin lopulta vaikean kauden jälkeen liigassa sijalle 7. Kauden jälkeen hän jätti tehtävänsä päävalmentajana.Sporting coach Jesualdo set to leave club

Kesäkuun alussa 2013 Ferreira allekirjoitti kolmivuotisen sopimuksen SC Bragan kanssa.Ferreira revient à Braga Ferreiran johdolla Bragan peliesitykset olivat kehnoja ja kokenut valmentaja erosi lopulta tehtävästään helmikuussa 2014.Jesualdo Ferreira já não é treinador 

Helmikuussa 2015 Ferreira teki kuuden kuukauden sopimuksen egyptiläisen Zamalekin kanssa.Ferreira signs six-month contract with Zamalek Seura juhli Ferreiran alaisuudessa Egyptin liigan mestaruutta 11 vuoden tauon jälkeen ja täydensi pottia cupin mestaruudella.Zamalek complete double with Ahly defeat in Egyptian Cup Hyvistä tuloksista huolimatta Ferreira erosi seuran palveluksesta marraskuun lopussa 2015.Portuguese coach Ferreira leaves Egypt's Zamalek in shock move  Pari viikkoa eronsa jälkeen Ferreira siirtyi qatarilaisen Al-Saddin päävalmentajaksi.Jesualdo Ferreira, Mourinho’s adversary, takes over Qatari al-Sadd

Ferreira luotsasi Al-Saddia lähes neljä vuotta. Portugalilaisen johdolla joukkue voitti kaudella 2016/17 Qatarin cupin ja Crown Prince Cupin. Joukkue sijoittui Ferreiran debyyttikaudella Qatarin liigan kolmanneksi ja seuraavilla kausilla hopealle. Kaudella 2018/19 kokenut Ferreira luotsasi Al-Saddin liigamestaruuteen kuuden vuoden tauon jälkeen. Kausi jäi 73-vuotiaan Ferreiran viimeiseksi Al-Saddissa.This is my last season at Al Sadd, says Ferreira

Joulukuun lopulla 2019 Ferreira teki vuoden sopimuksen brasilialaisseura Santosin kanssa.Jesualdo Ferreira é o novo treinador do Santos FC Ferreira sai potkut seurasta elokuussa 2020, kun Santos putosi Brasilian liigan mestaruussarjan ensimmäisessä pudotuspelivaiheessa.Jesualdo Ferreira não é mais técnico do Santos FC

Joulukuussa 2020 Ferreira palasi valmentamaan kotimaahansa kuuden vuoden tauon jälkeen, kun hän teki kesään 2022 ulottuvan sopimuksen Boavistan kanssa.Jesualdo Ferreira oficializado como novo técnico do Boavista Ferreira pelasti seuran putoamiselta Portugalin liigasta ja hänestä tuli 75-vuotiaana vanhin liigassa valmentanut päävalmentaja.Boavista sobreviveu com aperto perante expectativas frustradas Kauden jälkeen Ferreira ja Boavista purkivat sopimuksensa yhteisymmärryksessä.OFICIAL: Jesualdo Ferreira deixa o Boavista

Maaliskuussa 2022 Ferreira palasi vielä valmennustehtäviin, kun hän palasi egyptiläisen Zamalekin päävalmentaksi.I return with pleasure and great ambition, Ferreira on re-joining Zamalek Ferreira johdatti Zamalekin koronaepidemian takia siirtyneen vuoden 2021 Egyptin cupin mestaruuden sekä myös kauden 2021/22 liigamestaruuden.Duelo português: Zamalek, de Jesualdo Ferreira, conquista Taça do Egito ao Al Ahly, de Ricardo SoaresJesualdo Ferreira conquista o título de campeão no Egito

Meriitit

 Portugalin mestaruus (3): 2007, 2008, 2009
 Portugalin cup (2): 2009, 2010
 Portugalin liigan vuoden valmentaja (3): 2007, 2008, 2009
 Egyptin mestaruus (2): 2015, 2022
 Egyptin cup (2): 2015, 2021
 Qatarin mestaruus: 2019
 Qatarin cup: 2017
 Qatarin Crown Prince Cup: 2017

 Lähteet 

Luokka:Portugalilaiset jalkapalloilijat
Luokka:Portugalilaiset jalkapallovalmentajat
Luokka:Vuonna 1946 syntyneet
Luokka:Elävät henkilöt